C 217/27

Standarta grozījuma apstiprināšana ar aizsargātu nosaukumu apzīmēta vīna nozares produkta specifikācijā: paziņojuma publicēšana saskaņā ar Komisijas Deleģētās regulas (ES) 2019/33 17. panta 2. un 3. punktu

(2020/C 217/11)

Šis paziņojums publicēts saskaņā ar Komisijas Deleģētās regulas (ES) 2019/33 (1) 17. panta 5. punktu.

PAZIŅOJUMS PAR STANDARTA GROZĪJUMU APSTIPRINĀŠANU, AR KO GROZA VIENOTO DOKUMENTU

“MITTERBERG”

Atsauces Nr.: PGI-IT-A0295-AM02

Paziņojuma datums: 24.3.2020.

APSTIPRINĀTĀ GROZĪJUMA APRAKSTS UN PAMATOJUMS

1. Pusdzirkstošā vīna un passito vīna ražošana

Precizēts, ka pusdzirkstošos vīnus un passito vīnus var ražot kā ar atsauci, tā bez atsauces uz vienu vai divām izmantotajām vīnogu šķirnēm.

Tas ir formāls grozījums, kas labāk definē šos vīna veidus, kādi tie ir pašlaik.

Šis grozījums attiecas uz produkta specifikācijas 2. pantu, bet neattiecas uz vienoto dokumentu.

2. Vīnu ražošanai apstiprināto vīnogu šķirņu saraksta precizējums

Vīnogu šķirņu sarakstā, kuras drīkst izmantot šo vīnu ražošanai, ir pievienota “Johanniter B.”, “Solaris B.”, “Muscaris B.” un “Souvignier gris B.” šķirne.

Ar šo grozījumu šīs vīnogu šķirnes ir pievienotas produkta specifikācijas 1. pielikumā iekļautajā šķirņu sarakstā, un tāpēc tās drīkst izmantot, lai ražotu ar AĢIN “Mitterberg” apzīmētus vīnus, kam var būt vai nebūt norādīta izmantotā vīnogu šķirne vai šķirnes.

Šis grozījums attiecas uz produkta specifikācijas 2. pantu un 1. pielikumu, un vienotā dokumenta 1.7. punktu.

3. Vides un audzēšanas apstākļi

Precizēts, ka vides un audzēšanas apstākļiem vīndārzos, ko izmanto ar AĢIN “Mitterberg” apzīmētu vīnu ražošanai, jābūt apgabala tradicionālajiem apstākļiem un jābūt piemērotiem tam, lai piešķirtu vīnogām un vīnam īpašās kvalitātes īpašības, kas norādītas produkta specifikācijā.

Tas ir formāls precizējums, ar ko pievieno atsauci uz vietējai vīnkopībai raksturīgajām vides un audzēšanas iezīmēm.

Šis grozījums attiecas uz produkta specifikācijas 4. pantu, bet neattiecas uz vienoto dokumentu.

4. Īpašību apraksts patēriņa vajadzībām: novello

Svītrots novello vīna (jaunvīna) veids.

Šis grozījums ir paredzēts, lai svītrotu tāda vīna veidu, kas jau daudzus gadus netiek ražots, un tāpēc vairs nav iemesla to saglabāt produkta specifikācijā.

Šis grozījums attiecas uz produkta specifikācijas 6. pantu un vienotā dokumenta 1.4. punktu.

5. Īpašību apraksts patēriņa vajadzībām: passito

“Mitterberg”passito minimālā kopējā spirta tilpumkoncentrācija ir palielināta no 14 uz 16 tilp. %, un minimālā faktiskā spirta koncentrācija no 7,00 uz 9,00 tilp. %; tas vajadzīgs, lai vīns atbilstu kategorijai “Vīns no vēlu novāktām, izžuvušām vīnogām” (Regulas (ES) Nr. 1308/2013 VII pielikuma II daļa).

Šis grozījums ir paredzēts, lai nodrošinātu attiecīgo fizikāli ķīmisko īpašību atbilstību Eiropas Savienības tiesību aktiem.

Šis grozījums attiecas uz produkta specifikācijas 6. pantu un vienotā dokumenta 1.4. punktu.

VIENOTS DOKUMENTS

1. Produkta nosaukums

“Mitterberg”

2. Ģeogrāfiskās izcelsmes norādes veids

AĢIN – aizsargāta ģeogrāfiskās izcelsmes norāde

3. Vīnkopības produktu kategorijas

1. Vīns

8. Pusdzirkstošais vīns

15. Vīns no vēlu novāktām, izžuvušām vīnogām

4. Vīna vai vīnu apraksts

“Mitterberg” bianco

Krāsa: salmu dzeltena.

Smarža: patīkama, augļaina, dažreiz arī aromātiska.

Garša: pilnestīga, harmoniska, patīkama.

Minimālā kopējā spirta tilpumkoncentrācija: 10,00 tilp. %.

Minimālais bezcukuru ekstrakta saturs: 15,0 g/l.

Visi analītiskie parametri, kas nav norādīti šajā tabulā, atbilst valsts un ES tiesību aktos noteiktajām robežvērtībām.

Vispārīgie analītiskie parametri Maksimālā kopējā spirta tilpumkoncentrācija (tilp. %) Minimālā kopējā spirta tilpumkoncentrācija (tilp. %) Minimālais kopējais skābums 3,5 grami uz litru (izteikts vīnskābē) Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

“Mitterberg”, kam norādīta izmantotā baltogu šķirne vai šķirnes

Krāsa: tipiska izmantotajai vīnogu šķirnei.

Smarža: patīkama, izsmalcināta, tipiska izmantotajai vīnogu šķirnei.

Garša: pilnestīga, harmoniska, tipiska izmantotajai vīnogu šķirnei (šķirnēm).

Minimālā kopējā spirta tilpumkoncentrācija: 10,00 tilp. %.

Minimālais bezcukuru ekstrakta saturs: 15,0 g/l.

Visi analītiskie parametri, kas nav norādīti šajā tabulā, atbilst valsts un ES tiesību aktos noteiktajām robežvērtībām.

Vispārīgie analītiskie parametri Maksimālā kopējā spirta tilpumkoncentrācija (tilp. %) Minimālā kopējā spirta tilpumkoncentrācija (tilp. %) Minimālais kopējais skābums 3,5 grami uz litru (izteikts vīnskābē) Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

“Mitterberg” rosso

Krāsa: no gaiši vai tumši rubīnsarkanas līdz tumši granātsarkanai.

Smarža: patīkama, izsmalcināta.

Garša: maiga, patīkama, pilnestīga, harmoniska.

Minimālā kopējā spirta tilpumkoncentrācija: 10,00 tilp.%.

Minimālais bezcukuru ekstrakta saturs: 16,0 g/l.

Visi analītiskie parametri, kas nav norādīti šajā tabulā, atbilst valsts un ES tiesību aktos noteiktajām robežvērtībām.

Vispārīgie analītiskie parametri Maksimālā kopējā spirta tilpumkoncentrācija (tilp. %) Minimālā kopējā spirta tilpumkoncentrācija (tilp. %) Minimālais kopējais skābums 3,5 grami uz litru (izteikts vīnskābē) Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

“Mitterberg”, kam norādīta izmantotā sarkanogu šķirne vai šķirnes

Krāsa: no gaiši vai tumši rubīnsarkanas līdz tumši granātsarkanai, tipiska izmantotajai vīnogu šķirnei.

Smarža: patīkama, tipiska izmantotajai vīnogu šķirnei.

Garša: maiga, patīkama, pilnestīga, harmoniska, tipiska izmantotajai vīnogu šķirnei (šķirnēm).

Minimālā kopējā spirta tilpumkoncentrācija: 10,00 tilp. %.

Minimālais bezcukuru ekstrakta saturs: 16,0 g/l.

Visi analītiskie parametri, kas nav norādīti šajā tabulā, atbilst valsts un ES tiesību aktos noteiktajām robežvērtībām.

Vispārīgie analītiskie parametri Maksimālā kopējā spirta tilpumkoncentrācija (tilp. %) Minimālā kopējā spirta tilpumkoncentrācija (tilp. %) Minimālais kopējais skābums 3,5 grami uz litru (izteikts vīnskābē) Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

“Mitterberg” rosato, kam var būt vai nebūt norādīta izmantotā vīnogu šķirne vai šķirnes

Krāsa: sārta.

Smarža: izsmalcināta, patīkama, tipiska izmantotajai vīnogu šķirnei.

Garša: nav pārāk pilnmiesīga, bet harmoniska, eleganta, svaiga, tipiska izmantotajai vīnogu šķirnei (šķirnēm).

Minimālā kopējā spirta tilpumkoncentrācija: 10,00 tilp. %.

Minimālais bezcukuru ekstrakta saturs: 15,0 g/l.

Visi analītiskie parametri, kas nav norādīti šajā tabulā, atbilst valsts un ES tiesību aktos noteiktajām robežvērtībām.

Vispārīgie analītiskie parametri Maksimālā kopējā spirta tilpumkoncentrācija (tilp. %) Minimālā kopējā spirta tilpumkoncentrācija (tilp. %) Minimālais kopējais skābums 3,5 grami uz litru (izteikts vīnskābē) Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

“Mitterberg” frizzante, kam var būt vai nebūt norādīta izmantotā vīnogu šķirne vai šķirnes

Putas: smalkas, noturīgas.

Krāsa: tipiska izmantotajai vīnogu šķirnei.

Smarža: izsmalcināta, patīkama, augļaina, tipiska izmantotajai vīnogu šķirnei.

Garša: sausa vai pussalda, harmoniska, tipiska izmantotajai vīnogu šķirnei (šķirnēm).

Minimālā kopējā spirta tilpumkoncentrācija: 10,00 tilp. %.

Minimālais bezcukuru ekstrakta saturs: 15,0 g/l.

Visi analītiskie parametri, kas nav norādīti šajā tabulā, atbilst valsts un ES tiesību aktos noteiktajām robežvērtībām.

Vispārīgie analītiskie parametri Maksimālā kopējā spirta tilpumkoncentrācija (tilp. %) Minimālā kopējā spirta tilpumkoncentrācija (tilp. %) Minimālais kopējais skābums 3,5 Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

“Mitterberg” passito, kam var būt vai nebūt norādīta izmantotā vīnogu šķirne vai šķirnes

Krāsa: tipiska izmantotajai vīnogu šķirnei.

Smarža: patīkama, izsmalcināta, raksturīga.

Garša: pussalda vai salda, pilnestīga, harmoniska, tipiska izmantotajai vīnogu šķirnei (šķirnēm).

Minimālā kopējā spirta tilpumkoncentrācija: 16,00 tilp. %.

Minimālais bezcukuru ekstrakta saturs: 20,0 g/l.

Visi analītiskie parametri, kas nav norādīti šajā tabulā, atbilst valsts un ES tiesību aktos noteiktajām robežvērtībām.

Vispārīgie analītiskie parametri Maksimālā kopējā spirta tilpumkoncentrācija (tilp. %) Minimālā kopējā spirta tilpumkoncentrācija (tilp. %) 9,00 Minimālais kopējais skābums 3,5 Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

5. Vīndarības metodes

a) Īpašās vīndarības metodes

“Mitterberg”

Īpašā vīndarības metode

Ir atļautas dažādas ES tiesību aktos paredzētās bagātināšanas metodes.

Salikumi ar citām misām vai vīniem, arī tādiem, kas nāk no citiem Itālijas ražošanas apgabaliem, ir atļauti, nepārsniedzot 15 % tilpuma.

b) Maksimālais ražas iznākums

“Mitterberg”bianco, rosso un rosato

19 000 kilogramu vīnogu no hektāra

“Mitterberg”, kam norādītas izmantotās vīnogu šķirnes

18 000 kilogramu vīnogu no hektāra

6. Noteiktais ģeogrāfiskais apgabals

Ar tipisko ģeogrāfiskās izcelsmes norādi apzīmēto vīnu “Mitterberg” ražošanai piemērotu vīnogu audzēšanas apgabals aptver visu Bolzano provinces administratīvo teritoriju.

7. Galvenās vīna vīnogu šķirnes

‘Bronner B.’

‘Cabernet franc N.’ – ‘Cabernet’

‘Cabernet sauvignon N.’ – ‘Cabernet’

‘Carmenère N.’ – ‘Cabernet nostrano’

‘Chardonnay B.’

‘Diolinoir N.’

‘Johanniter B.’

‘Kerner B.’

‘Lagrein N.’

‘Malvasia N.’ – ‘Roter Malvasier’

‘Manzoni bianco B.’ – ‘Incrocio Manzoni 6.0.13 B.’

‘Merlot N.’

‘Moscato giallo B.’ – ‘Muskateller’

‘Moscato rosa Rs.’ – ‘Rosen muskateller’

‘Muscaris B.’

‘Müller thurgau B.’ – ‘Riesling × Sylvaner’

‘Petit manseng B.’

‘Petit verdot N.’

‘Pinot bianco B.’ – ‘Pinot’

‘Pinot grigio’ – ‘Pinot’

‘Pinot nero N.’ – ‘Pinot’

‘Portoghese N.’ – ‘Portugieser’

‘Regent N.’

‘Riesling italico B.’ – ‘Riesling’

‘Riesling italico B.’ – ‘Welschriesling’

‘Sauvignon B.’ – ‘Sauvignon blanc’

‘Schiava N.’

‘Schiava gentile N.’ – ‘Mittervernatsch’

‘Schiava grigia N.’ – ‘Grauvernatsch’

‘Schiava grossa N.’ – ‘Großvernatsch’

‘Solaris B.’

‘Souvignier gris B.’

‘Sylvaner verde B.’ – ‘Grüner Sylvaner’

‘Syrah N.’ – ‘Shiraz’

‘Tannat N.’

‘Tempranillo N.’

‘Teroldego N.’

‘Traminer aromatico Rs.’ – ‘Gewürztraminer’

‘Veltliner B.’

‘Viogner B.’

‘Zweigelt N.’

8. Saiknes vai saikņu apraksts

“Mitterberg”

Ar AĢIN “Mitterberg” apzīmētā vīna ražošanas apgabalā ir plašas, lieliski eksponētas pauguraines un noteiktas augsnes īpašības. Šie faktori ir izšķiroši svarīgi, lai veicinātu ļoti augstas kvalitātes produkta ražošanu. Ražošanas apgabala ārkārtīgi daudzveidīgās morfoloģiskās īpašības rada lielu skaitu dažādu mikroklimatisku faktoru, un tas ļauj audzēt visdažādāko – gan pašmāju, gan ievesto – šķirņu vīnogas. Ziemeļos Alpi pasargā ražošanas apgabalu no arktiskajiem vējiem un aukstā atlantiskā klimata, savukārt no dienvidiem apgabalā brīvi ieplūst labvēlīgās Vidusjūras siltā gaisa plūsmas, kas iespiežas pat līdz Val Venosta un Valle Isarco ielejai.

9. Būtiski papildu nosacījumi (iepakojums, marķēšana, citas prasības)

NAV

Saite uz produkta specifikāciju

https://www.politicheagricole.it/flex/cm/pages/ServeBLOB.php/L/IT/IDPagina/15208

(1) OV L 9, 11.1.2019., 2. lpp.